stanford-oval/wikipedia huggingface dataset:
אדה קישטלקי
הערות שוליים

↑  Az engedélyt tartalmazó BM rendelet száma/évszáma: 66564/1897. Forrás: MNL-OL 30798. mikrofilm 187. kép 3. karton. Névváltoztatási kimutatások 1897. év 25. oldal 4. sor
↑  "Halotti bejegyzése a Budapest VI. kerületi polgári halotti akv. 1176/1931. folyószáma alatt".
↑  Az engedélyt tartalmazó BM rendelet száma/évszáma: 66564/1897. Forrás: MNL-OL 30798. mikrofilm 187. kép 3. karton, Névváltoztatási kimutatások 1897. év 25. oldal 5. sor.
↑  "Kisteleki Kornél halotti bejegyzése a mátraszentimrei polgári halotti akv. 3/1970. folyószáma alatt".
↑  "Kisteleki Ibolya és Matány Antal házasságkötési bejegyzése a szegedi polgári házassági akv. 560/1919. folyószáma alatt".
↑  "Kisteleki Zoltán házasságkötési bejegyzése a Budapest VII. kerületi polgári házassági akv. 1907/1932. folyószáma alatt".
↑  "Kisteleki Anikó házasságkötési bejegyzése a Budapest VI. kerületi polgári házassági akv. 1249/1926. folyószáma alatt".
↑  "Kisteleki Anikó házasságkötési bejegyzése Schuller Istvánnal a Budapest I. kerületi polgári házassági akv. 235/1932. folyószáma alatt".
↑  ספרו שוטטות או בשם אחר "בדרך נידודים"
אורית גדיש

| --- | --- |

 לידה:  31 בינואר 1951 (בת 73) חיפה, ישראל 
 מדינה:  ישראל 
 השכלה:  האוניברסיטה העברית בירושלים  בית הספר לעסקים של הרווארד  אוניברסיטת הרווארד 
 מעסיק:  ביין אנד קומפני 
 
אורית גדיש (נולדה ב-31 בינואר 1951) היא יושבת ראש חברת הייעוץ הניהולי הבינלאומית ביין ושות' (Bain & Company).
ביוגרפיה

גדיש נולדה בחיפה לפנינה, אחות, ולאלוף-משנה פאלק גדיש (1922–2015, תעשיין, קצין ב"הגנה" וממקימי מערך השלישות בצה"ל). גדלה בצהלה ולמדה בבית הספר "תיכון חדש" בתל אביב. שירתה בצה"ל בלשכת סגן הרמטכ"ל עזר ויצמן. סיימה בהצטיינות את לימודי הפסיכולוגיה באוניברסיטה העברית בירושלים ואת לימודי ה-MBA בבית הספר למנהל עסקים של אוניברסיטת הרווארד. ב-1977 הצטרפה לחברת הייעוץ "ביין ושות'". מיט רומני, אחד המייסדים ומי שהוזעק ב-1991 להציל את החברה מהתמוטטות, התמנה ליו"ר והציע לגדיש להיות בפועל מספר 2 שלו. כעבור כשנתיים התפטר והביא למינויה ב-1993 ליושבת ראש החברה כדי שתמשיך לפתח את הרה-ארגון. גדיש הייתה האשה הראשונה שעמדה בראש חברת ייעוץ בהיקף ובגודל שכאלה (ביין ושות' היא אחת מ"מועדון" ה-"Big Three", כינוי לשלושת תאגידי הייעוץ האסטרטגי הגדולים בעולם במונחי ההכנסות והפעילות, יחד עם מקינזי ושות' ובוסטון קונסלטינג גרופ).
גדיש נחשבת למומחית בייעוץ ארגוני-עסקי והיא אורחת קבועה בוועידות הכלכליות החשובות - מוועידת דאבוס (הפורום הכלכלי העולמי) ועד ועידת העסקים הבינלאומית של ישראל. פרסמה מאמרים אחדים בכתב העת Harvard Business Review. בשנים 2004–2007 היא נכללה ברציפות ברשימה השנתית של "מאה הנשים החזקות בעולם" של מגזין "פורבס". ב-2007 זכתה ב"פרס מפעל חיים של נשים מנהיגות בתחום הייעוץ" מטעם המגזין "Consulting", ספינת הדגל של תחום הייעוץ המקצועי. הנרי קיסינג'ר אמר עליה: "הכרתי את אורית גדיש לא רק כמי שמוכנה להתייצב לבדה, כאשר היא נקראת לכך בתוקף הנסיבות, אלא כמי שעומדת איתן כמנהיגה בעלת עקרונות וכמי שנבדלת מעמיתיה בהיותה יועצת מושלמת בתחומי העסקים ועיצוב מדיניות."
 בהנהגתה הגיעה חברת "ביין ושות'" להכנסה גולמית שנתית של כשני מיליארד דולר ולפעילות ב-36 סניפים הממוקמים ב-26 מדינות. בדצמבר 2013, ושוב בינואר 2017 הציב אתר הקריירה האמריקני Glassdoor את החברה במקום הראשון ברשימת החברות הבינלאומיות האהובות על העובדים.
גדיש חברה בחבר הנאמנים של הפורום הכלכלי העולמי, שייסד ומנהל את ועידת דאבוס הבינלאומית. היא חברה במועצות מנהלים ובנשיאויות של גופים רבים אחרים, ובכללם חבר הנאמנים של MIT וחבר הנאמנים הבינלאומי של מרכז פרס לשלום.
חיים אישיים

גדיש נשואה לסופר הבריטי גרנוויל בייפורד.
אחותה, עורכת הדין טליה דולן-גדיש, היא היועצת המשפטית של מִנהל הכנסות המדינה.
הערות שוליים

↑  אורית גדיש יוצאת לארה"ב, מעריב, 19 באוקטובר 1966
↑  אקונומיסט, אורית גדיש חותרת צפונה, באתר הארץ, 23 באוקטובר 2005
↑  הארץ, כשגייטס פוגש את בלייר בעיירת סקי שווייצית, באתר TheMarker‏, 24 בינואר 2007
↑  עודד חרמוני, אורית גדיש דורגה במקום 91 ברשימת הנשים המשפיעות של המגזין "פורבס", באתר TheMarker‏, 23 באוגוסט 2004
↑  Orit Gadiesh Presented with Consulting Industry Lifetime Achievement Award
↑
↑   The MIT Corporation
↑  איי אונליין, הממשלה אישרה המלצות ועדת בן בסט; 16 שרים תמכו ו- 2 נמנעו, באתר TheMarker‏, 7 במאי 2000
| --- | --- |
בקרת זהויות :  NLI: 987007434030105171  GND: 13563394X  ISNI: 0000 0001 1630 0903  LCCN: n2007063164  NKC: jo2013764418  NLK: KAC201600518  VIAF: 43059024   WorldCat (עם VIAF): 43059024
אופוזיציה (אוסטרליה)

בשיטה הפרלמנטרית של אוסטרליה, האופוזיציה או האופוזיציה הרשמית (שמה המקובל של האופוזיציה באוסטרליה) היא בדרך כלל ההגדרה הרשמית של המפלגה השנייה בגודלה בפרלמנט האוסטרלי או של קואליציה של מפלגות בבית הנבחרים האוסטרלי שאינן חברות בממשלה בעוד מנהיגן של מפלגות אלו נקרא "מנהיג האופוזיציה". האופוזיציה מתפקדת כאופוזיציה של אוסטרליה בדומה למדינות בהן נהוגה שיטת הממשל של וסטמינסטר, שיטת ממשל בה המערכת המשפטית פועלת באופן עצמאי מהסמכות המבצעת ומהסמכות התחיקתית. שיטת ממשל זו נהוגה במדינות אשר היו חלק מהאימפריה הבריטית. האופוזיציה האוסטרלית נתפסת כממשלה החלופית לממשלה הקיימת וכן המתנגדת העיקרית של הממשל הנוכחי בפרלמנט האוסטרלי ובבחירות כלליות.
על פי החוקה האוסטרלית, מנהיג האופוזיציה בפרלמנט הפדרלי האוסטרלי חבר בבית הנבחרים, אוֹתוֹ כַּנַּ"ל לגבי סגנו, אם כי מנהיגיה של הממשלה והאופוזיציה עשויים להיות חברים בסנאט האוסטרלי. האופוזיציה מתוארת לעיתים כ"אופוזיציה הנאמנה של הוד מעלתה" כדי להראות שאף על פי שהחברה עשויה להתנגד לממשלה המכהנת, היא נשארת נאמנה לכתר הבריטי, וכך גם לאוסטרליה.
מפלגת האופוזיציה הרשמית של אוסטרליה הנוכחית (2022) היא המפלגה הליברלית של אוסטרליה, בראשותו של פיטר דוטון (אנ').
ראו גם

פוליטיקה של אוסטרליה
הערות שוליים

↑  Altar egos clash over Wills and Babykins, באתר The Australian
או ז'וס

| --- | --- |

 
 מאכלים
 סוג:  מזון, רוטב 
 מוצא:  צרפת 
 
או ז'וס או או ז'יס (בצרפתית: Au jus) הוא מונח קולינרי צרפתי שמשמעותו "עם מיץ".
מאפיינים

הכוונה היא למנות בשר שהוכנו או מוגשות יחד עם מרק קל או רוטב, העשויים מהנוזלים המופרשים מהבשר בעת בישולו. במטבח הצרפתי, בישול au jus הוא דרך טבעית לשפר את טעם המנות, בעיקר של עוף, עגל וכבש. במטבח האמריקאי, המונח משמש לעיתים כדי להתייחס לרוטב קל למתכוני בקר, שניתן להגיש עם האוכל או להניח בצד לטבילה (כדיפ).
מרכיבים והכנה

כדי להכין ז'וס טבעי, הטבח עשוי להרחיק את השומן מהמיצים שנותרו לאחר הבישול ולהביא את ציר הבשר והמים שנותרו לרתיחה. ניתן להקפיא את הז'וס למשך שישה חודשים או יותר, אך הטעם עלול להיפגע לאחר זמן זה.
במתכוני או ז'וס בארצות הברית משתמשים לרוב ברוטב סויה, רוטב ווסטרשייר, מלח, פלפל, סוכר לבן או חום, שום, סלק, גזר, בצל או מרכיבים אחרים כדי להכין משהו יותר כמו רוטב. הז'וס האמריקאי מוכן לפעמים בנפרד, במקום להיות מיוצר באופן טבעי על ידי האוכל המתבשל. דוגמה יכולה להיות בשר בקר שהוכן על ידי הפחתת ציר בקר לצורה מרוכזת (הידועה גם בשם Glace de Viande), כדי ללוות מנה בשרית. המנה מוגשת בדרך כלל עם "כריך המטבל הצרפתי" (כריך חם המורכב מרוסטביף פרוס דק - או לפעמים בשרים אחרים - על "לחמנייה צרפתית" או באגט.
ניתן להכין ז'וס גם על ידי מיצוי המיץ מהבשר המקורי ושילובו עם נוזל אחר, למשל יין אדום (ובכך נוצר ז'וס יין אדום).
השימוש כשם עצם

בארצות הברית, הביטוי au jus משמש לעיתים קרובות כשם עצם, מפני שהוא הותאם בהתייחסויות קולינריות לצורת שם העצם. במקום לכתוב "סנדוויץ' או ז'וס", בתפריט עשוי להיכתב "סנדוויץ' עם או ז'וס".
לקריאה נוספת

רשימת מטבלים
French Dip כריך אמריקאי מוגש עם או ז'וס
הערות שוליים

↑  "au jus, adj., adv., and n.", Oxford English Dictionary.
↑  "Justin Quek: Passion & Inspiration", Justin Quek with Tan Su-Lyn, Bon Vivant Publishing Pte Ltd, 2006, Page 30
↑  Labensky and Hause (1999), On Cooking, Prentice-Hall
↑  Garner, Bryan A. (2000). The Oxford Dictionary of American Usage and Style. Oxford University Press. p. 33. ISBN 978-0-19-513508-4. נבדק ב-2013-01-06.
↑  Owens, Gene (1 בנובמבר 2009). "Don't put a la mode on your apple pie". Al.com. נבדק ב-24 באוגוסט 2016. {{cite web}}:  (עזרה)
↑  "Food Name Redundancies". Serious Eats. נבדק ב-24 באוגוסט 2016. {{cite web}}:  (עזרה)
אווי נורלונד

| --- | --- |
אין תמונה חופשית
 לידה:  3 באפריל 1938 (בת 86) קופנהגן, דנמרק 
 מדינה:  ממלכת דנמרק 
 בן או בת זוג:  ג'יימס דארן (1960–2 בספטמבר 2024) 
 מספר צאצאים:  2 
 פרופיל ב-IMDb
 
אווי נורלונד (בדנית: Evy Norlund; נולדה ב-3 באפריל 1938) היא שחקנית ודוגמנית עבר דנית.
ביוגרפיה

נורלונד נולדה בקופנהגן, היא הוכתרה כ"מיס דנמרק לשנת 1958", לאחר מכן ייצגה את דנמרק בתחרות מיס תבל 1958 ועלתה לשלב חצי הגמר, בנוסף היא למדה בבית ספר לדוגמנות.
בשנת 1959 שיחקה בסרט "The Flying Fontaines" אודות חבורת אמני קרקס ושיחקה גם בפרק הסדרה "Behind Closed Doors".
ב-1961 הופיעה בסרט קצר המהווה סרט פרסום לסרט תותחי נברון.
בשנת 1969 הופיעה בשעשועון הטלוויזיה "It Takes Two" של NBC, ומ-1969 ועד 1973 הופיעה גם בשעשועון "It's Your Bet".
ב-1960 נישאה לשחקן ג'יימס דארן ולזוג נולדו שני בנים.
הערות שוליים

↑  Lowell Sun Newspaper Archives, Jul 25, 1958, p. 19, newspaperarchive.com (באנגלית)
↑  חמס שהוטל בשנת 1916 בוטל באפריל 1960, באתר jpress.org.il
↑  Historic Images, 1960 Press Photo Jimmy Darren and Evy Norlund who was Miss Denmark 2 years ago, Historic Images (באנגלית)
↑  Historic Images, 1960 Press Photo James Darren Wife Evy Norlund Wedding, Historic Images (באנגלית)
↑  Evy Norlund's Biography, Wall Of Celebrities (באנגלית)
ערך זה הוא קצרמרבנושא דנים. אתם מוזמנים לתרום לוויקיפדיה ו.
אווי רצ'י

| --- | --- |
אין תמונה חופשית
 לידה:  30 באפריל 1990 (בת 34) דורס, אלבניה 
 מוקד פעילות:  אלבניה אלבניה
 תקופת הפעילות:  מ-2016 
 כלי נגינה:  פסנתר 
 
אווי רצ'י (באלבנית: Evi Reçi; נולדה ב-30 באפריל 1990) היא זמרת, שחקנית ומנחת טלוויזיה אלבנית.
קורות חייה

רצ'י נולדה ב-30 באפריל 1990 בדורס שבאלבניה, וגדלה באתונה, בירת יוון. את אהבתה למוזיקה פיתחה כשהייתה צעירה בזכות אמה, שהופיעה כזמרת מקצועית בקונצרטים ולימדה נגינה על צ'לו. אביה היה ביוכימאי. רצ'י למדה נגינה על פסנתר ופיתוח קול. ביוון השתתפה במספר אירועים מוזיקליים שונים בעיקר כסולוסטית, אם-כי לעיתים הצטרפה למקהלה גדולה או ליוותה את המבצעים עם פסנתר. כמו כן, היא פיתחה קריירה גם כדוגמנית.
בשנת 2010 הוציאה את הווידאו קליפ הראשון שלה לשיר "I Ngjan Asaj", שהופק על ידי פרו-וידאו. זה היה שיתוף הפעולה הראשון שלה עם המלחין פלורי מומאסי, והוא הפך ללהיט בקרב מדינות הבלקן. בדצמבר הוציאה את "Dhe Jemi Te Dy" לאור. את מילות השיר חיבר מומאסי, והקליפ שלו הופק על ידי אנטרמדיה. הוא קיבל את פרס "עריכת הווידאו הטובה ביותר" מטעם איגוד תעשיית ההקלטות האלבני.
רצ'י ביצעה את שיר הנושא של הסרט Lover.S, בו שיחק פרנצ'סקו טראוורס. הווידאו קליפ שלו צולם בפירנצה שבאיטליה. לאחר מכן הוציאה את להיט הקיץ "Si Limonade" ועיבוד מחדש ל-"Jeton Tek Ti Remix", שהופק על ידי די ג'יי אריאן. רצ'י גם הגישה תוכנית מוזיקלית משלה בשם "World and Retro Music" ברדיו פלר. היא סיימה את לימודיה באוניברסיטת פירנצה, קיבלה תואר ראשון בתקשורת, רדיו ועיתונות, ובהמשך גם תואר שני באותו התחום.
בדצמבר 2020 השתתפה בקדם האלבני לאירוויזיון 2021 עם השיר "Tjerr". שנה לאחר מכן ניסתה את מזלה פעם נוספת עם "Më duaj". באוקטובר 2022 רשות השידור האלבנית דיווחה כי רצ'י עתידה להשתתף במהדורה ה-61 של פסטיבלי אי קנגס עם השיר "Ma kthe". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה רצ'י.
הערות שוליים

↑  Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
אדה קוק

אכיה "אדה" קוק-ון דר לינדן (בהולנדית: Aagje "Ada" Kok-van der Linden; נולדה ב-6 ביוני 1947) היא שחיינית עבר הולנדית, אלופה אולימפית (מקסיקו סיטי 1968) ושיאנית עולם (1965–1970) במשחה ל-200 מטר פרפר, סגנית אלופה אולימפית (מקסיקו סיטי 1968), פעמיים ברציפות אלופת אירופה (לייפציג 1962 ואוטרכט 1966) ושיאנית עולם (1963–1964, 1965–1970) במשחה ל-100 מטר פרפר.
ביוגרפיה

קוק נולדה באמסטרדם. אחותה הגדולה, גרטה היא שחיינית אולימפית שסיימה במקום חמישי במשחה ל-200 מטר חזה באולימפיאדת רומא (1960).
ביוגרפיה > אלופת אירופה

באליפות אירופה שנערכה בלייפציג מזרח גרמניה בשנת 1962 זכתה קוק במדליית זהב במשחה ל-100 מטר פרפר בתוצאה של 1:09.9 דקות ובמדליית כסף במשחה שליחות 4x100 מטר מעורב בתוצאה של 4:42.9 דקות.
ביוגרפיה > שיאנית עולם

בתחרות שחייה שנערכה בסאוסטדונן שבהולנד ב-1 בספטמבר 1963 קבעה קוק במשחה ל-100 מטר פרפר שיא עולם חדש ראשון של 1:06.1 דקות, שיפור לשיא הטרי של קתי אליס מארצות הברית שנקבע שבועיים לפני כן (1:06.5 דקות).
באולימפיאדת טוקיו (1964) זכתה קוק בשתי מדליות כסף, במשחה ל-100 מטר פרפר בתוצאה של 1:05.6 דקות, אחרי שרון סטודר שקבעה שיא עולם חדש של 1:04.7 דקות ולפני אליס 1:06.0 דקות, שתיהן מארצות הברית ובמשחה שליחות 4x100 מטר מעורב בתוצאה של 4:37.0 דקות, אחרי ארצות הברית שקבעה שיא עולם חדש של 4:33.9 דקות ולפני ברית המועצות (4:39.2 דקות).
בתחרות שחייה שנערכה בליידן הולנד בתחילת אוגוסט 1965 קבעה קוק במשחה ל-200 מטר פרפר את שיאה העולמי הראשון במשחה זה בתוצאה של 2:25.8 דקות. שבועיים לאחר מכן, בתחרות שחייה שנערכה בבודפשט הונגריה היא החזירה לעצמה את השיא העולמי במשחה ל-100 מטר פרפר והעמידה אותו על 1:04.5 דקות, שיא זה החזיק מעמד 5 שנים עד שנישבר על ידי אליס ג'ונס מארצות הברית (1:04.1 דקות). שבוע וחצי לאחר מכן, בתחרות שחייה שנערכה בכרונינגן הולנד היא שיפרה שוב את השיא העולמי במשחה ל-200 מטר פרפר והעמידה אותו על 2:25.3 דקות.
באליפות אירופה שנערכה באוטרכט הולנד בשנת 1966 זכתה קוק בשתי מדליות זהב, במשחה ל-100 מטר פרפר בתוצאה של 1:05.6 דקות והגנה על תוארה ובמשחה שליחות 4x100 מטר מעורב בתוצאה של 4:36.4 דקות ובמדליית כסף במשחה ל-400 מטר חופשי בתוצאה של 4:48.7 דקות.
בתחרות שחייה שנערכה בכרונינגן בתחילת אוגוסט 1967 שיפרה קוק במשחה ל-200 מטר פרפר את שיאה העולמי והעמידה אותו על 2:22.5 דקות. שלושה שבועות לאחר מכן, בתחרות שחייה שנערכה בבלקפול אנגליה היא קבעה שיא עולם חדש במשחה זה בתוצאה של 2:21.0 דקות (שיא העולם האחרון שקבעה), שיא זה נישבר ביולי 1970 על ידי קארן מו מארצות הברית בתוצאה של 2:20.7 דקות.
ביוגרפיה > אלופה אולימפית

באולימפיאדת מקסיקו סיטי (1968) זכתה קוק במדליית זהב במשחה ל-200 מטר פרפר בתוצאה של 2:24.7 דקות, לפני אלגה לינדנר ממזרח גרמניה (2:24.8 דקות) ואלי דניאל מארצות הברית (2:25.9 דקות). בנוסף, היא סיימה במקום רביעי במשחה ל-100 מטר פרפר בתוצאה של 1:06.2 דקות, כמו זו של השחיינית שזכתה במדליית הארד, המנצחת במשחה זה הייתה לין מקלמנטס מאוסטרליה (1:05.5 דקות) ובמקום שביעי במשחה שליחות 4x100 מטר מעורב בתוצאה של 4:38.7 דקות.
ביוגרפיה > המכביה

בתחילת אוגוסט 1969 השתתפה קוק בתחרויות ראווה במכביה השמינית, משום שהיא אינה יהודייה.
תארים והישגים

קוק קבעה 8 שיאי עולם חדשים, 3 שיאי עולם במשחה ל-100 מטר פרפר, 4 שיאי עולם במשחה ל-200 מטר פרפר ושיא עולם אחד במשחה שליחות 4x100 מטר מעורב.
בשנת 1976 זכתה קוק להיכלל בהיכל התהילה הבינלאומי של השחייה
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר פרפר
התפתחות שיא העולם במשחה ל-200 מטר פרפר
הערות שוליים

↑  יעקב פתאל, כוכבים רבים בין 1500 הספורטאים - באי המכביה, דבר, 27 ביולי 1969
↑  אדה קוק באתר International Swimming Hall of Fame (באנגלית)
| --- | --- |
בקרת זהויות :  ISNI: 0000 0003 9196 3920  NTA: 183536304  VIAF: 285865861   WorldCat (עם VIAF): 285865861
אורז מטוגן סיני

| --- | --- |

 
 מאכלים
 סוג:  fried rice 
 מוצא:  הרפובליקה העממית של סין 
 מרכיבים עיקריים:  אורז מבושל 
 
צַ'אוֹ-פַאן או אורז מטוגן סיני (בסינית: 炒饭; מסורתית: 炒飯; פין-יין: chǎofàn) היא משפחה של מוקפצים על בסיס אורז האופיינית למטבח הסיני. בסעודות רשמיות בסין נפוץ להגיש מנת צ'או-פאן בתור המנה הלפני אחרונה, כלומר לפני הקינוח.
גם במדינות השכנות לסין נהוג להכין גרסאות שונות של מנות אורז מטוגנות.
מחוץ לסין

צ'או-פאן (באנגלית: Chinese fried rice) נמכר בארצות הברית ברשתות מזון מהיר המתמחות במטבח הסיני. הצורה הנפוצה ביותר מורכבת מתערובת של ביצים, בצל ירוק, ירקות, עם בשר קצוץ, בדרך כלל מתובלים עם רוטב סויה במקום מלח. אורז מטוגן מתוצרת אמריקאית יכול להשתנות במראה במסעדות סיניות בארצות הברית, מחום כהה הנפוץ בחוף המזרחי, עד חום בהיר הנפוץ יותר במערב התיכון האמריקאי. לפעמים מוגש במסעדות סיניות בארצות הברית יחד עם צ'ופ-סואי.
צ'או-פאן היא מנה עממית נפוצה גם בבריטניה, וקוריאה.
לרשת מקדונלד'ס יש מנת צ'או-פאן הנקראת מק-צ'או.
גלריה

אורז יין-יאנג מטוגן (鴛鴦炒飯) מנה קנדית
אורז יאנג-ג'ואו (扬州炒饭) בארצות הברית
מנת "הוקיאן" (福建炒飯) בהונג קונג
צ'ופ סואי על גבי צ'או-פאן, מוגש במסעדה סינית בארצות הברית
הערות שוליים

↑  Landing Page(הקישור אינו פעיל)
↑  The Cultural Heritage of China :: Food & Drink :: Cuisine :: Introduction
↑  "Dark Fried Rice - Recipe Detail - BakeSpace.com". נבדק ב-8 בדצמבר 2014. {{cite web}}:  (עזרה)
אוסקר פודור (במאי)

| --- | --- |

 לידה:  4 בינואר 1880 אוראדיה, האימפריה האוסטרו-הונגרית 
 פטירה:  5 בינואר 1950 (בגיל 70) בודפשט, הרפובליקה העממית ההונגרית 
 שם לידה:  Fuchs Oszkár 
 מדינה:  הונגריה 
 בן או בת זוג:  Irén Harczos 
 
אוסקר פודור (במקור פוקס, בהונגרית: Fodor Oszkár; אוראדיה, 4 בינואר 1880 – בודפשט, 5 בינואר 1950) היה שחקן, במאי תיאטרון, דרמטורג, סופר ומנהל תיאטרון יהודי-הונגרי.
ביוגרפיה

אוסקר פוקס נולד במשפחה יהודית כבנם של יוז'ף פודור (פוקס) ושל רגינה גרינוולד. לאחר שסיים את לימודיו בבית ספר ריאלי הפך לשחקן בשנת 1901 עם תעודת הצטיינות מבית הספר של ראקושי. החוזה הראשון שלו היה עם התיאטרון הלאומי של קולוז'וואר, משם חתם עם התיאטרון הדרומי, הלהקה של שאנדור פלדשי בנאג'בצ'קרק.
ביוגרפיה > שחקן ובמאי

ב-1903 היה שחקן ובמאי של "הבמה המגוונת" (Tarka Színpad) בבודפשט. אחיו הצעיר אנדור פודור, שחקן גם הוא (נפטר ב-1913) עבד באותו זמן בתיאטרון ההונגרי. משם התקבל בחוזה לתיאטרון פרנץ פרקש בסובוטיצה ב-1905 ועבד בתפקיד זהה במישקולץ, טימישוארה וגיור. היו לו כמה מנהלים ידועים: בלה פאטק, גזה שבשטין (שניהם יהודים) ועוד, מהם ביקש לסיים את חוזהו כשנבחר ב-1915 למנהל התיאטרון העירוני של סקשפהרוואר. באותה תקופה היה חבר הנהלה של "איגוד השחקנים ההונגרי" במשך כמה קדנציות. גם כאסתטיקן, הוא צבר מוניטין וכבר היה מוכר ככותב. הוא הופיעה בקביעות על דפי מספר עיתונים עם מאמרים על אמנויות התיאטרון. שתי העבודות המקצועיות שלו, "משחק הבמה מחוץ לבירה בשירות המדינה" ו"הליכה כפרית", היו ראויות לציון. בשנים 1916–1918 פעל בעיקר בשאטוראליאויהיי, ואחריה ב-1921 בקושיצה ובקומארום ב-1922. משנת 1923 עבד בערים הגדולות בטרנסילבניה בהצלחה רבה הן כשחקן והן כבמאי.
ביוגרפיה > מחזאי וסופר

בין מחזותיו שהועלה היו "בנה של מריה" בתיאטרון בלהה לואיזה באויפשט ובשנת 1929 יצא לאור מחזהו בן ארבע המערכות "ד"ר הרוזן בלשה". כמו כן, בשנת 1929 (באפריל) הוצג מחזהו "במצודה" בעיר פץ'. הוא קיבל את "מלגת הבימוי" של איגוד השחקנים בספטמבר 1915. אבל גם לפני וגם אחרי זה, בילה שנים בברלין, לונדון, וינה ועוד, שם עבד בכל מקום כבמאי, שחקן, דרמטוג קולנוע ותסריטאי. הוא שיחק בסרטים גרמנים והונגרים רבים. ב-1925, באישור שר התרבות, הקים וניהל את רשת הסטאג'יו הדרמטית של "תיאטרון תאליה". משנת 1927 היה מנהל התיאטרון הלאומי בפץ' עד 1938. הוא פרסם את זיכרונותיו בשם "בקדחת של 40 מעלות חום" (Forty Degree Fever - 1942). ב-6 באוגוסט 1933, בנג'קניז'ה נשא את השחקנית אירן הרצוש (הרצ'נר), שהייתה צעירה ממנה ב-25 שנים.
בימוי שלו (מבחר)

ג'וזפה ורדי: נשף המסכות
אימרה מדאץ': טרגדיית האדם
קנובלאוך: הפאון
מיצירותיו החשובות יותר

הונגרי לים! בית ההוצאה המדעית ההונגרית, בודפשט, 1909
טיול בתיאטרון. גלריית דיוקנאות של חברי התיאטרון הלאומי של מישקולץ, מישקולץ, 1910
משחק הבמה מחוץ לבירה בשירות המדינה; גיור, 1913
במצודה. מחזה ; התיאטרון הלאומי, פץ', 1929
קדחת של 40 מעלות חום (1942)
האנטנה של נשמות. רומן ; בארד, בודפשט, 1946
הדרמות שלו

הבן של מריה (1929)
ד"ר הרוזן באלשה (1929)
לקריאה נוספת

לקסיקון התיאטרון הונגרי
לקסיקון אמנויות הבמה ההונגרי (1929-1931, ערך: אלדאר שופפלין)
אלבום יום השנה של התיאטרון הלאומי של פץ' לרגל יום השנה ה-35 של מנהל התיאטרון אוסקר פודור ; פץ' 1937.
ספר זכרונותיו - רומן "בקדחת של 40 מעלות חום"
(לא) קרה במקרה - זיכרונות של אמני תיאטרון יהודים בין השנים 1939–1943. מחקר
הערות שוליים

↑  Névváltoztatása a M. Kir. Belügyminisztérium 24997/1914. sz. rendelete alapján. MNL-OL 30793. mikrofilm 299. kép 3. karton
↑  Forrás: JewishGen
↑  A házasságkötés bejegyezve a nagykanizsai állami házassági akv. 126/1933. folyószáma alatt.
אוסקר פוטיורק

| --- | --- |

גנרל אוסקר פוטיורק
 לידה:  20 בנובמבר 1853 באד בלייברג, קרינתיה, האימפריה האוסטרית 
 פטירה:  17 בדצמבר 1933 (בגיל 80) קלגנפורט, הרפובליקה האוסטרית הראשונה אוסטריה
 מקום קבורה:  וינר נוישטאדט 
 מדינה:  אוסטריה 
 השכלה:  Kriegsschule 
 השתייכות:   הצבא האוסטרו-הונגרי.
 תקופת הפעילות:  1879 – 1 בינואר 1915 (כ־36 שנים)
 דרגה:   גנרל חיל הרגלים
 תפקידים בשירות
 מפקד הקורפוס ה-3   מושל בוסניה והרצגובינה   מפקד הארמייה השישית   מפקד קבוצת ארמיות במערכה על סרביה במלחמת העולם הראשונה
 פעולות ומבצעים
 מלחמת העולם הראשונה 
 עיטורים
 מסדר כתר הברזל 
 
אוסקר פוטיורק (בגרמנית: Oskar Potiorek;‏ 20 בנובמבר 1853 – 17 בדצמבר 1933), היה פילדמרשל אוסטרו-הונגרי, מושל בוסניה והרצגובינה בעת רציחתו של פרנץ פרדיננד ובהמשך כיהן כמפקד קבוצת ארמיות בראשית המערכה על סרביה במלחמת העולם הראשונה.
ביוגרפיה > תחילת הקריירה

פוטיורק נולד בחבל קרינתיה למשפחה מהמעמד הבינוני. אביו היה פקיד ממשל וממונה על פרויקט כרייה באזור. ב-1879 סיים פוטיורק את לימודיו באקדמיה הצבאית בווינה והוצב לשורת תפקידי מטה והדרכה וב-1902 מונה לסגן ראש המטה הכללי האוסטרו-הונגרי. ב-1906 היה מועמד לראש המטה הכללי האוסטרו-הונגרי, אך קונרד פון הצנדורף נבחר לתפקיד. ב-1907 מונה למפקד הקורפוס ה-3, וב-1911 מונה למושל בוסניה והרצגובינה. בשלהי 1913 הזמין פוטיורק את הארכידוכס פרנץ פרדיננד לבקר בחבל ולצפות בתמרוני הצבא וב-28 ביוני 1914 הגיעו פרדיננד ורעייתו לחבל.
ביוגרפיה > מלחמת העולם הראשונה ואחריתו

כמושל צבאי אחראי היה פוטיורק לביטחונו של פרדיננד ולאחר ניסיון ההתנקשות הכושל הראשון, היה הגנרל פוטיורק זה שתמך בבקשתו של פרדיננד להגיע לבית החולים ולבקר את פצועי ההתקפה, למרות הסתייגותם של שאר מלוויו. פוטיורק נלווה למכוניתו של פרנץ פרדיננד והנחה את הנהג בנסיעתו. מטח היריות הקטלני שהרג את הארכידוכס ורעייתו סופי, לא פגע בפוטיורק והרכב הגיע בנסיעה מהירה למעונו בניסיון להציל את בני הזוג, אך הם נפחו את נשמתם.
ב-28 ביולי 1914 לאחר שסרביה לא נענתה לאולטימטום האוסטרו-הונגרי, הכריזה האימפריה מלחמה על הסרבים ופוטיורק מונה לפקד על כוח החוד האוסטרו-הונגרי בפלישה לסרביה. פוטיורק פיקד על הארמייה השישית, ובנוסף גם פיקד על קבוצת ארמיות שהכילה את הארמיות החמישית והשישית. ניסיון הפלישה הראשון לסרביה ביולי - אוגוסט 1914 נהדף לחלוטין, כמו כן אף ניסיון הפלישה השני לסרביה בראשית ספטמבר נהדף, בנובמבר 1914 זכו כוחותיו במספר ניצחונות והתקדמו לעומק סרביה, אך הצבא הסרבי הצליח לבלום את המתקפה ואף להודפה, וב-15 בדצמבר הסתיים קרב קולובארה בו הביסו הסרבים את כוחותיו של פוטיורק ופגעו או שבו בלמעלה ממחצית הכח הלוחם האוסטרו-הונגרי. תוצאות הקרב הובילו לנסיגה רחבה של האוסטרו-הונגרים אל מחוץ לגבולות סרביה. ב-22 בדצמבר 1914 הודח פוטיורק מתפקידו ובמקומו מונה אויגן, הארכידוכס מאוסטריה למפקד הכוחות בבלקן, ואילו סטפן סרקוטיץ' פון לובצ'ן החליפו בתפקידו כמושל בוסניה. ב-1 בינואר 1915 שוחרר פוטיורק רשמית מהצבא האוסטרו-הונגרי. אוסקר פוטיורק הלך לעולמו בקלגנפורט ב-1933 והוא בן 80 שנים.
ראו גם

האימפריה האוסטרו-הונגרית במלחמת העולם הראשונה.
הערות שוליים

1 2  "אוסקר פוטיורק-ביוגרפיה", באתרfirstworldwar.com (באנגלית).
1 2  "אוסקר פוטיורק-ביוגרפיה", באתר www.spartacus.schoolnet.co.uk (באנגלית).
| --- | --- |
בקרת זהויות :  NLI: 987007324971505171  BnF: cb12293780s (data)  GND: 119044749  ISNI: 0000 0000 5537 510X  LCCN: n92070827  NKC: jn20000701436  VIAF: 25404096   WorldCat (עם VIAF): 25404096
אבליס

אִבְּליס (בערבית: إبليس) הוא דמות השטן המוזכרת בקוראן, בעיקר סביב סיפור בריאתם של אדם וחווה. חלק מהמוסלמים מאמינים שהוא נברא כשד, בעוד אחרים מאמינים שהוא נברא כמלאך. לפי האמונה האסלאמית, אללה הורה לאבליס להשתחוות לאדם, אך מאחר שהוא סירב לעשות זאת, אללה גרש אותו מגן עדן. אבליס מוזכר בקוראן בשמו 11 פעמים.
אטימולוגיה

לדעת מרבית החוקרים הלא-מוסלמים, מקור המילה במילה היוונית διαβολος, דיאבולוס, יריבו של האדם בכתבים הנוצריים. במקורות הערביים מוסברת המילה כנגזרת מהפועל إبلس – "אמר נואש" (מרחמי האל), ולכן "איבליס" הוא זה שאין לו דבר לצפות מרחמי האל. הסבר אחר הוא ש"איבליס" הוא זה הגורם לייאוש. אפשר לפרש גם משורש "בלש" במשמעות של חיפוש בארמית, ו"איבליס" הוא מי שמחפש את בן האדם במעשיו הלא-טובים או בעת צרה.
אטימולוגיה > שמותיו

ישנו חדית' שבו נאמר שהשם המקורי של אבליס היה חארת' (حارث). בין היתר, נקרא אבליס דריס (ضریس), סרחוב (سرحوب), אל-מותכּווין (المتکوّن), ואל-מותכּוויז (المتکوّز).
בריאתו של אבליס

במסורת המוסלמית יש מחלוקת אם איבליס שייך לגזע המלאכים אם לאו. היו שאמרו שהוא שייך למין של מלאכים שנקראו שדים ונבראו מאש, בעוד ששאר המלאכים נבראו מאור. נאמר שהוא היה אחד משומרי גן העדן. נאמר כי לפני שאיבליס המרה את פי האלוהים, הוא היה מלאך בשם עזאזל ששכן בארץ והיה בעל ידע רב, מה שגרם לו להפוך שחצן. כאשר איבליס סירב להשתחוות לאדם, אלוהים קילל אותו וראה בו אחד מהכופרים.
בין אלה המאמינים כי אבליס נברא כשד היו חסן אל-בסרי, אל-זמח'שרי, פח'ר א-דין א-ראזי וסייד קוטב. בין אלו שהאמינו שהוא נברא כמלאך, היו אבן אל-עבאס, עבדאללה אבן מסעוד, ומוחמד אבן ג'ריר א-טברי.
ראו גם

לוציפר
אהרימן